title: Id-Deċiżjoni Nru 20/2004/KE tal-Parlament Ewropew u tal-Kunsill tat-8 ta' Diċembru 2003 li tistabbilixxi qafas ġenerali għall-finanzjament ta' azzjonijiet Komunitarji fl-appoġġ ta' politika tal-konsumatur għas-snin 2004 sa 2007Test b'relevanza għaż-ŻEE.

text:
Avviż Legali Importanti

|

32004D0020

Official Journal L 005 , 09/01/2004 P. 0001 - 0007

		Id-Deċiżjoni Nru 20/2004/KE tal-Parlament Ewropew u tal-Kunsilltat-8 ta' Diċembru 2003li tistabbilixxi qafas ġenerali għall-finanzjament ta' azzjonijiet Komunitarji fl-appoġġ ta' politika tal-konsumatur għas-snin 2004 sa 2007(Test b'rilevanza għall-EEE)IL-PARLAMENT EWROPEW U L-KUNSILL TA' L-UNJONI EWROPEA,Wara li kkonsidraw it-Trattat li jistabbilixxi l-Komunità Ewropea, u b'mod partikolari l-Artikolu 153 tiegħu,Wara li kkonsidraw il-proposta mill-Kummissjoni,Wara li kkonsidraw l-opinjoni tal-Kumitat Ekonomiku u Soċjali Ewropew [1],Huma u jaġixxu bi qbil mal-proċedura preskritta fl-Artikolu 251 tat-Trattat [2],Billi:(1) Il-politika tal-konsumatur tagħmel kontribuzjoni kruċjali għal tnejn mill-għanijiet strateġiċi tal-Kummissjoni preskritti fil-komunikazzjoni tal-Kummissjoni dwar għanijiet strateġiċi 2000 sa 2005 "Nagħtu forma lill-Ewropa l-ġdida" [3], primarjament li tippromwovi aġenda soċjali ġdida u ekonomika sabiex tiġi modernizzata l-ekonomija Ewropea u tiġi żgurata kwalità aħjar ta' ħajja għaċ-ċittadini ta' l-Ewropa.(2) L-istrateġija tal-politika tal-konsumatur 2002 sa 2006 tistabbilixxi tliet għanijiet ewlenin. Dawn se jiġu mplimentati permezz ta' azzjonijiet inklużi f'programm rolling li jiġi rivedut regolarment mill-Kummissjoni,(3) L-għanijiet u l-azzjonijiet fl-istrateġija ta' politika tal-konsumatur għandhom imexxu l-allokazzjoni ta' fondi għal azzjonijiet implimentati skond dan il-qafas. B'żieda ma' dan, attivitajiet maħsuba biex jiġu integrati interessi tal-konsumatur f'erji oħra ta' attivita bi qbil ma' l-Artikolu 153 tat-Trattat għandhom jingħataw prijorita għolja flimkien mat-tliet għanijiet ewlenin ta' l-istrateġija tal-politika tal-konsumatur.(4) F'linja ma' l-istrateġija tal-politika tal-konsumatur, politika tal-konsumatur fl-iskop ta' dan il-qafas għandha tkopri s-sigurta ta' servizzi u prodotti li mhumiex ikel, u l-interessi ekonimiċi ta' konsumaturi ta' l-UE. Azzjonijiet li għandhom x'jaqsmu ma' sigurta ta' l-ikel mhumiex koperti minn dan il-qafas.(5) L-għanijiet ġenerali ta' l-Unjoni Ewropea jinkludu, skond l-Artikolu 2 tat-Trattat dwar l-Unjoni Ewropea, il-kisba ta' żvilupp bilanċjat u sostenibbli. F'linja mad-Dikjarazzjoni ta' Johannesburg dwar Żvilupp Sostenibbli, il-pjan ta' implimentazzjoni tal-Laqgħa Għolja Dinjija dwar Żvilupp Sostenibbli u l-proċess ta' Cardiff, azzjonijiet għadhom jittieħdu sabiex jinkiseb żvilupp sostenibbli.(6) Dan il-qafas għandu jipprovdi għal azzjonijiet mill-Komunità, bi qbil mal-prinċipju ta' sussidjarjeta kif preskritt fl-Artikolu 5 tat-Trattat, biex jiġu appoġġjati u tinbena l-kapaċita ta' organizzazzjonijiet u korpijiet li jaħdmu biex jippromwovu interessi tal-konsumatur fil-livell Komunitarju, nazzjonali jew reġjonali.(7) B'żieda ma' l-azzjonijiet li jinstabu f'dan il-qafas, il-Kummissjoni għandha tiżgura wkoll li organizzazzjonijiet tal-komsumatur u organizzazzjonijiet oħra mhux governattivi rilevanti jistgħu jikkontribbwixxu għall-implimentazzjoni ta' l-istrateġija tal-politika tal-konsumatur permezz ta' l-involviment tagħhom fix-xogħol tal-grupp konsultattiv tal-konsumatur Ewropew kif dikjarat fid-Deċiżjoni tal-Kummissjoni 2003/709/KE [4].(8) Dan il-qafas għandu jipprovdi għal azzjonijiet li jindaħlu għalihom il-Kummissjoni u Stat Membru wieħed jew aktar b'mod konġunt biex jiġu mplimentati l-għanijiet tal-politika tal-konsumatur.(9) Huwa ta' interess ġenerali Ewropew fit-tifsira ta' l-Artikolu 108(1)(b) tar-Regolament tal-Kunsill (KE), Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-estimi ġenerali tal-Komunitajiet Ewropej [5], minn issa ‘l quddiem imsejjaħ bħala "ir-Regolament Finanzjarju", li l-interessi tas-saħħa, sigurta u ekonomiċi ta' konsumaturi, kif ukoll interessi ta' konsumaturi fl-iżvilupp ta' livelli stabbiliti għal prodotti u servizzi jiġu rappreżentati f'livell Komunitarju.(10) Din id-Deċiżjoni tippreskrivi, għat-tul taż-żmien intier tal-qafas, qafas finanzjarju li jikkostitwixxi r-riferenza ewliena, fit-tifsira ta' punt 33 tal-Ftehim Intra-istituzzjonali tas-6 ta' Mejju 1999 bejn il-Parlament Ewropew, il-Kunsill u l-Kummissjoni dwar dixxiplina fl-estimi u titjib tal-proċedura ta' l-estimi [6], għall-awtorita ta' l-estimi matul il-proċedura ta' l-estimi ta' kull sena.(11) Biex titjieb l-effettivita u l-impatt ta' l-attivitajiet ta' organizzazzjonijiet tal-konsumatur Ewropej u ta' organizzazzjonijiet tal-konsumatur li jirrappreżentaw interessi tal-konsumatur fl-iżvilupp ta' livelli stabbiliti għal prodotti u servizzi f'livell Komunitarju, kontribuzzjonijiet finanzjarji għal organizzazzjonijiet eliġibbli jistgħu jiġu suġġetti għal ftehimijiet qafas ta' sħubija għat-tul ta' żmien ta' dan il-qafas.(12) Sabiex titjieb effiċjenza amministrattiva, u l-effett u l-impatt ta' proġetti speċifiċi, sejħat għal proġetti speċifiċi għandhom jiġu pubblikati mill-inqas kull sentejn u appoġġ għandu jiġu provvdut sa massimu ta' 75 % ta' l-ispiża ta' l-ispejjeż eliġibbli għall-implimentazzjoni tal-proġett.(13) Il-Ftehim dwar l-Erja Ekonomika Ewropea (minn issa ‘l quddiem riferita bħala "il-Ftehim EEE") jipprovdi li l-pajjiżi ta' l-Assoċjazzjoni Ewropea ta' Kummerċ Ħieles li qed jipparteċipaw fl-Erja Ekonomika Ewropea (minn issa l-quddiem riferiti bħala "pajjiżi AEKĦ/EEE") għandhom, fost ħwejjeġ oħra, isaħħu u jwessgħu koperazzjoni fil-qafas ta' l-attivitajiet Komunitarji fil-qasam ta' protezzjoni tal-konsumatur.(14) Dan il-qafas ġenerali għandu jkun miftuħ għall-parteċipazzjoni ta' pajjiżi assoċjati, bi qbil mal-kondizzjonijiet preskritti fil-ftehimijiet bilaterali rispettivi li jistabbilixxu l-prinċipji ġenerali għall-parteċipazzjoni tagħhom fil-programmi tal-Komunità.(15) Sabiex jiżdied il-valur u l-impatt ta' dan il-qafas, monitorjar kontinwu u evalwazzjoni regolari ta' l-azzjonijiet midħula għalihom għandu jitwettaq, bil-ħsieb, fejn xieraq, li jsiru l-aġġustamenti meħtieġa.(16) Il-miżuri meħtieġa għall-implimentazzjoni ta' din id-Deċiżjoni għandhom jiġu adotti bi qbil mad-Deċiżjoni tal-Kunsill 1999/468/KE tat-28 Ġunju 1999 li tippreskrivi l-proċeduri għall-eżerċizzju tal-poteri ta' implimentazzjoni mogħtija lill-Kummissjoni [7].IDDEĊIDEW KIF ĠEJ:Artikolu 1Skop1. Din id-Deċiżjoni tistabbilixxi qafas ġenerali għal azzjonijiet Komunitarji fl-appoġġ ta' politika tal-konsumatur, minn issa ‘l quddiem riferita bħala "il-qafas", għall-perjodu dikjarat fl-Artikolu 5(1).2. L-azzjonijiet li jridu jiġu midħula għalihom skond dan il-qafas għandhom jissupplimentaw l-azzjonijiet midħula għalihom minn u fl-Istati Membri biex jipproteġu l-interessi ta' saħħa, sigurta u ekonomiċi ta' konsumaturi u biex jippromwovu d-dritt tagħhom għal tagħrif u edukazzjoni u biex jorganizzaw lilhom infushom sabiex jissalvagwardjaw l-interessi tagħhom.Artikolu 2Erji ta' azzjoniL-azzjonijiet li jridu jiġu midħula għalihom skond dan il-qafas għandhom jikkonċernaw dawn l-erji speċifiċi li ġejjin:(a) protezzjoni tas-saħħa u s-sigurta tal-konsumatur rigward servizzi u prodotti mhux ta' l-ikel;(b) protezzjoni ta' l-interessi ekonomiċi u legali ta' konsumaturi;(ċ) promozzjoni ta' tagħrif u edukazzjoni tal-konsumatur;(d) promozzjoni tal-kapaċita ta' organizzazzjonijiet tal-konsumatur biex jikkontribbwixxu fil-livell Ewropew.Artikolu 3Għanijiet ta' l-azzjonijietL-azzjonijiet li jridu jiġu midħula għalihom skond dan il-qafas għandhom igħinu biex jinkisbu l-għanijiet ġenerali li ġejjin:(a) livell komuni għoli ta' protezzjoni tal-konsumatur, partikolarment permezz ta' l-istabbilizzazzjoni ta' regoli u prattiċi komuni ta' protezzjoni tal-konsumatur u l-integrazzjoni ta' interessi tal-konsumatur f'politika oħra Komunitarja;(b) infurzar effettiv ta' regoli ta' protezzjoni tal-konsumatur, partikolarment permezz ta' sorveljanza fis-suq, koperazzjoni amministrattiva u ta' infurzar, aċċess tal-konsumatur għal tagħrif dwar servizzi u prodotti li mhumiex ta' l-ikel u aċċess tal-konsumatur għal mekkaniżmi għall-risoluzzjoni ta' ilmenti u kwistjonijiet u(ċ) involviment kif suppost ta' organizzazzjonijiet tal-konsumatur fl-iżvilupp ta' politika tal-konsumatur u politika oħra Komunitarja li taffettwa interessi tal-konsumatur.Artikolu 4Tipi ta' azzjoni1. L-azzjonijiet li jridu jittieħdu skond dan il-qafas huma mniżżla f'lista fl-Anness skond l-għanijiet.2. Azzjonijiet 1 sa 8, 11 sa 15 u 19 huma mplimentati direttament mill-Kummissjoni.3. Azzjonijiet 9 u 10 huma finanzjati b'mod konġunt mill-Komunità u Stat Membru wieħed jew aktar, jew mill-Komunità u l-awtoritajiet kompetenti tal-pajjiżi terzi li qed jipparteċipaw skond l-Artikolu 9.4. Azzjonijiet 16, 17 u 18 jibbenefikaw minn kontribuzzjonijiet finanzjarji mill-Komunità.Artikolu 5Fondi1. Il-qafas finanzjarju għall-implimentazzjoni ta' din id-Deċiżjoni għall-perjodu mill-1 ta' Jannar 2004 sal-31 ta' Diċembru 2007 huwa stabbilit għal 72 miljun EUR, li minnhom 54 miljun EUR għandhom ikopru l-perjodu sal-31 ta' Diċembru 2006.2. Għall-perjodu wara l-31 ta' Diċembru 2006, l-ammont propost għandu jitqies li jiġi konfermat jekk ikun konsistenti mal-perspettivi finanzjarji fis-seħħ għall-perjodu li jibda fl-2007.3. L-approprjazzjonijiet annwali għandhom jiġu awtorizzati mill-awtorita ta' l-estimi fil-limiti tal-perspettivi finanzjarji.Artikolu 6Kontribuzzjoni finanzjarja1. Il-kontribuzzjoni Komunitarja għal azzjonijiet konġunti 9 u 10, fi prinċipju, se tkun 50 %, u fl-ebda każ ma taqbeż is-70 % ta' l-ispiża totali ta' l-azzjoni. Il-Kummissjoni għandha tiddikjara b'mod ċar liema azzjonijiet konġunti se jkunu eliġibbli għal kontribuzzjoni finanzjarja ta' aktar minn 50 %.2. Il-kontribuzzjonijiet finanzjarji għal azzjoni 16 m'għandhomx jaqbżu l-50 % ta' l-ispiża għat-twettieq ta' attivitajiet eliġibbli.3. Il-kontribuzzjonijiet finanzjarji għal azzjoni 17 m'għandhomx jaqbżu l-95 % ta' l-ispiża għat-twettieq ta' attivitajiet eliġibbli.4. It-tiġdid tal-kontribuzzjonijiet finanzjarji għal azzjonijiet 16 u 17 għal organizzazzjonijiet eliġibbli li fis-sena preċedenti jkunu ippruvaw b'mod attiv u effettiv li jirrappreżentaw l-interessi tal-konsumatur m'għandux ikun suġġett għar-regola ta' tnaqqis gradwali.5. Il-kontribuzzjonijiet finanzjarji għal azzjoni 18, fi prinċipju, se jkunu 50 %, u fl-ebda każ ma jaqbżu s-75 % ta' l-ispejjeż eliġibbli għall-implimentazzjoni tal-proġett. Il-Kummissjoni għandha tiddikjara b'mod ċar liema proġetti speċifiċi se jkunu eliġibbli għal kontribuzzjoni finanzjarja ta' aktar minn 50 %.Artikolu 7Benefiċjarji1. Il-kontribuzzjonijiet finanzjarji għal azzjonijiet konġunt 9 u 10 jistgħu jingħataw lil korp pubbliku jew lil korp li ma jagħmilx profitti nominat mill-Istat Membru jew mill-awtorita kompetenti konċernata u miftiehem mill-Kummissjoni.2. Il-kontribuzzjonijiet finanzjarji għal azzjoni 16 jistgħu jingħataw lill-organizzazzjonijiet Ewropej tal-konsumatur li:(a) mhumiex governattivi, ma jagħmlux qligħ, huma indipendenti minn interessi industrijali, kummerċjali u tan-negozju jew interessi oħra li joħolqu konflitti, u għandhom bħala l-għanijiet u l-attivitajiet primarji tagħhom il-promozzjoni u l-protezzjoni ta' l-interessi ta' saħħa, sigurta u ekonomiċi ta' konsumaturi fil-Komunità;(b) ġew mandati biex jirrappreżentaw l-interessi ta' konsumaturi fil-livell Komunitarju minn organizzazzjonijiet nazzjonali tal-konsumatur f'mill-inqas nofs l-Istati Membri li huma rappreżentattivi, bi qbil mar-regoli jew il-prattika nazzjonali, ta' konsumaturi u li huma attivi fil-livell reġjonali jew nazzjonali, u(ċ) ipprovdew lill-Kummissjoni kontijiet sodisfaċenti tas-sħubija tagħhom, regoli interi u sorsi ta' fondi.3. Il-kontribuzzjonijiet finanzjarji għal azzjoni 17 jistgħu jingħataw lill-organizzazzjonijiet Ewropej tal-konsumatur li:(a) mhumiex governattivi, ma jagħmlux qligħ, huma indipendenti minn interessi industrijali, kummerċjali u tan-negozju jew interessi oħra li joħolqu konflitti, u għandhom bħala l-għanijiet u l-attivitajiet primarji tagħhom li jirrappreżentaw interessi tal-konsumatur fil-proċess ta' standardizzazzjoni fil-livell Komunitarju, u(b) ġew mandati f'mill-inqas żewġ terzi mill-Istati Membri biex jirrappreżentaw l-interessi ta' konsumaturi fil-livell Komunitarju:- minn korpijiet rappreżentattivi, bi qbil ma' regoli jew prattika nazzjonali, ta' organizzazzjoni nazzjonali tal-konsumatur fl-Istati Membri, jew- fl-assenza ta' dawn il-korpijiet, minn organizzazzjonijiet nazzjonali tal-konsumatur fl-Istati Membri li huma rappreżentattivi, bi qbil ma' regoli jew prattika nazzjonali, ta' konsumaturi u huma attivi fil-livell nazzjonali.4. Il-kontribuzzjonijiet finanzjarji għal azzjoni 18 jistgħu jingħataw lil kull persuna legali jew assoċjazzjoni ta' persuni legali, inkluż korpijiet pubbliċi indipendenti xierqa u organizzazzjonijiet reġjonali tal-konsumatur li jaġixxi indipendentement minn industrija u kummerċ u huwa attwalment responsabbli għall-implimentazzjoni ta' proġetti.Artikolu 8EsklużjonijietApplikanti jew persuni li jagħmlu l-offerti u kuntratturi li jinstabu ħatja li jkunu għamlu dikjarazzjonijiet falzi, jew jinstabu li jkunu naqsu serjament milli jilħqu l-obbligazzjonijiet kontrattwali tagħhom, għandhom jiġu esklużi mill-għotja ta' aktar kuntratti kif dikjarat fl-Artikolu 96 tar-Regolament Finanzjarju.Artikolu 9Partċipazzjoni ta' pajjiżi terziIl-qafas għandu jkun miftuħa għal parteċipazzjoni minn:(a) il-pajjiżi AEKĦ/EEE bi qbil mal-kondizzjonijiet stabbiliti fil-Ftehim ta' l-EEE;(b) il-pajjiżi assoċjati, bi qbil mal-kondizzjonijiet preskritti fil-ftehimijiet bilaterali rispettivi li jistabbilixxu l-prinċipji ġenerali għall-parteċipazzjoni tagħhom fil-programmi tal-Komunità.Artikolu 10Konsistenza u kumplimentarjeta1. Il-Kummissjoni għandha tiżgura li l-azzjonijiet implimentati skond dan il-qafas huma konsistenti ma' l-istrateġija ta' politika tal-konsumatur.2. Il-Kummissjoni għandha tiżgura li hemm konsistenza u kumplimentarjeta bejn l-azzjonijiet implimentati skond dan il-qafas u programmi u inizjattivi oħra tal-Komunità.Artikolu 11Programm ta' xogħolIl-Kummissjoni għandha tadotta programm annwali ta' xogħol inkluż:(a) il-prijoritajiet għal azzjoni taħt kull għan;(b) it-tqassim ta' l-estimi annwali fost it-tipi ta' azzjoni identifikati fl-Artikolu 4;(ċ) it-teħid ta' żmien ippjanat tas-sejħat għall-offerti, l-azzjonijiet konġunti u s-sejħat għal proposti;(d) fil-każ ta' sejħat għal proposti, l-għażla u l-kriterji ta' l-għotja għal azzjonijiet 16, 17 u 18, il-kriterji għal kontribuzzjonijiet finanzjati ta' aktar minn 50 % għal azzjoni 18, u l-ammont indikattiv disponibbli għal kull waħda minn dawn is-sejħat għall-proposti, bi qbil mad-dispożizzjonijiet rilevanti tar-Regolament Finanzjarju u filwaqt li jitqies sal-punt possibbli l-bżonn li jiġu stabbiliti ħtiġijiet amministrattivi partikolarment fil-każ ta' ammonti żgħar ta' kontribuzzjonijiet finanzjarji għal proġetti speċifiċi.Artikolu 12Pubblikazzjoni u proċeduri1. Il-Kummissjoni għandha tippubblika dan li ġej fil-Ġurnal Uffiċjali ta' l-Unjoni Ewropew u fis-site ta' l-Internet tal-Kummissjoni:(a) sejħa għal proposti għal azzjonijiet 16 u 17 u(b) sejħa għal proposti għal azzjoni 18 li tiddeskrivi l-prijoritajiet għal azzjoni li trid tiġi midħula għaliha, mill-inqas kull sentejn.2. Fi stadju kmieni fil-proċess ta' l-evalwazzjoni ta' applikazzjonijiet għal kontribuzzjonijiet finanzjarji, il-Kummissjoni għandha tgħarraf lill-applikanti jekk mhumiex eliġibbli jew jekk l-applikazzjoni tagħhom ma tipprovdix it-tagħrif li huwa meħtieġ biex tiġi verifikata l-konformita ta' l-applikazzjoni mal-kriterji ta' għażla.3. Il-Kummissjoni għandha, fi żmien tliet xhur mit-temma ta' żmien għas-sottomissjoni ta' applikazzjonijiet, tiddeċiedi dwar l-attribuzzjoni ta' kontribuzzjonijiet finanzjarji għal azzjonijiet 16, 17 u 18.4. Lista tar-reċipjenti ta' kontribuzzjonijiet finanzjarji u lista ta' l-azzjonijiet li għalihom jingħataw fondi skond dan il-qafas għandha tiġi pubblikata kull sena fis-site ta' l-Internet tal-Kummissjoni b'indikazzjoni ta' l-ammonti.Artikolu 13Monitorjar u evalwazzjoni1. Il-Kummissjoni għandha tiżgura monitorjar effettiv u regolari ta' l-azzjonijiet midħula għalihom skond dan il-qafas u għandha tippreżenta lill-Parlament Ewropew u lill-Kunsill rapport midterm dwar l-implimentazzjoni ta' dan il-qafas sal-31 ta' Diċembru 2005. Il-Kummissjoni għandha tgħarraf lill-Parlament Ewropew kull sena jekk il-proċedura ta' teħid ta' deċiżjoni rigward applikazzjonijiet għal azzjonijiet 16, 17 u 18 taqbeż il-perjodu ta' tliet xhur kif dikjarat fl-Artikolu 12(3).2. Il-Kummissjoni għandha tippreżenta lill-Parlament Ewropew u lill-Kunsill rapport ta' evalwazzjoni dwar azzjonijiet imwettqa skond dan il-qafas qabel ma tissottometti proposta għat-tiġdid possibbli tiegħu, u f'kull każ mhux aktar tard mill-31 ta' Diċembru 2007.Artikolu 14Implimentazzjoni ta' miżuri1. Il-Kummissjoni għandha tkun responsabbli għat-tmexxija u l-implimentazzjoni ta' din id-Deċiżjoni bi qbil mar-Regolament Finanzjarju.2. Il-miżuri provvduti fl-Artikolu 4(3) u (4) għandhom jiġu adottati bi qbil mal-proċedura riferita fl-Artikolu 15(2).Artikolu 15Proċedura tal-Kumitat1. Il-Kummissjoni għandha tkun megħjuna minn Kumitat.2. Fejn issir riferenza għal dan il-paragrafu, għandhom japplikaw l-Artikoli 3 u 7 tad-Deċiżjoni 1999/468/KE, wara li jkunu kunsidrati d-dispożizzjonijiet ta' l-Artikolu 8 li jinstabu fiha.3. Il-Kumitat għandu jadotta r-regoli tiegħu ta' proċedura.Artikolu 16Dħul fis-seħħDin id-Deċiżjoni għandha tidħol fis-seħħ fit-tielet jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.Magħmula fi Brussel, fit-8 ta' Diċembru 2003.Għall-Parlament EwropewIl-PresidentP. CoxGħall-KunsillIl-PresidentF. Frattini[1] ĠU C 234, tat-30.9.2003, p. 86.[2] Opinjoni tal-Parlament Ewropew ta' l-24 ta' Settembru 2003 (għadha mhix pubblikata fil-Ġurnal Uffiċjali) u d-Direttiva tal-Kunsill ta' l-1 ta' Diċembru 2003.[3] ĠU C 81, tal-21.3.2000, p. 1.[4] ĠU L 258, ta' l-10.10.2003, p. 35.[5] ĠU L 248, tas-16.9.2002, p. 1.[6] ĠU C 172, tat-18.6.1999, p. 1. Ftehim kif emendata bid-Deċiżjoni 2003/429/KE tal-Parlament Ewropew u tal-Kunsill (ĠU L 147, ta' l-14.6.2003, p. 25).[7] ĠU L 184, tas-17.7.1999, p. 23.--------------------------------------------------L-ANNESSL-AZZJONIJIET RIFERITI FL-ARTIKOLU 4 IMNIŻŻLA F'LISTA SKOND L-GĦANIJIETIl-Għan (a) Livell komuni għoli ta' protezzjoni tal-lonsumaturAzzjoni 1: Parir xjentifiku, analiżi tar-riskju inkluż stima komparattiva u stima ta' għażliet ta' tnaqqis tar-riskju rilevanti għal saħħa u sigurta tal-konsumatur rigward prodotti u servizzi mhux ta' l-ikel.Azzjoni 2: Tħejjija ta' inizjattivi leġislattivi u inizjattivi regolatorji oħra u promozzjoni ta' inizjattivi self-regolatorji, inkluż, fost oħrajn:2.1. Analiżi komparattiva ta' swieq u sistemi regolatorji2.2. Għarfien legali u tekniku għal żvilupp ta' politika dwar is-sigurta ta' servizzi2.3. Għarfien tekniku għall-iżvilupp ta' mandati ta' standardizzazzjoni għal prodotti u servizzi2.4. Għarfien legali u tekniku għal żvilupp ta' politika dwar l-interessi ekonomiċi ta' konsumaturi2.5. Workshops ma' stakeholders u esperti.Azzjoni 3: Monitorjar u stima ta' żviluppi fis-suq b'impatt fuq l-interessi ekonomiċi u oħrajn ta' konsumaturi, nklużi, fost oħrajn, stħarriġ dwar il-prezz, inventorju u analiżi ta' ilmenti tal-konsumatur u stħarriġ ta' tibdiliet fl-istruttura ta' swieq.Azzjoni 4: Il-ġbir u l-iskambju ta' fatti magħrufa (data) u tagħrif li jipprovdu bażi ta' xhieda għall-iżvilupp ta' politika ta' konsumatur u għall-integrazzjoni ta' interessi tal-konsumatur f'politika oħra ta' l-UE, inkluż, fost oħrajn, stħarriġ ta' attitudnijiet tal-konsumatur u tan-negozju, ġbir u analiżi ta' fatti magħrufa (data) statistiċi u rilevanti oħra.Il-Għan (b): Infurzar effettiv ta' regoli ta' protezzjoni tal-konsumaturAzzjoni 5: Kordinazzjoni ta' azzjonijiet ta' sorveljanza u ta' infurzar, inkluż, fost oħrajn:5.1. Żvilupp ta' għodda għall-IT (p.e. databases, sistemi ta' tagħrif u komunikazzjoni) għal koperazzjoni ta' infurzar5.2. Taħriġ, laqgħat ta' seminar u skambji ta' uffiċjali ta' infurzar għal azzjonijiet konġunti ta' infurzar5.3. Ippjanar u żvilupp ta' azzjonijiet konġunti ta' infurzar5.4. Azzjonijiet konġunti pilota ta' infurzar.Azzjoni 6: Żvilupp ta' databases aċċessibbli b'mod faċli u pubblikament li jkopru l-applikazzjoni ta' u ġurisprudenza dwar drittijiet tal-konsumatur li joħorġu minn leġislazzjoni tal-Komunità ta' protezzjoni tal-konsumatur, inkluż it-tlestija u t-titjib tad-database fuq termini mhux bil-fier ta' kuntratt.Azzjoni 7: Monitorjar u stima tas-sigurta ta' prodotti u servizzi mhux ta' l-ikel, inkluż, fost oħrajn:7.1. Rinfurzar u estensjoni ta' l-iskop tas-sistema ta' allert RAPEX, filwaqt li jitqiesu żviluppi fl-iskambju ta' tagħrif dwar sorveljanza fis-suq7.2. Analiżi teknika ta' notifikazzjonijiet ta' allert7.3. Ġbir u stima ta' fatti magħrufa (data) dwar ir-riskji preżentati minn prodotti u servizzi speċifiċi tal-konsumatur7.4. Żvilupp tax-xibka ta' sigurta tal-prodott tal-konsumatur kif provvduta fid-Direttiva 2001/95/KE [1].Azzjoni 8: Monitorjar tal-funzjonament u l-istima ta' l-impatt ta' skemi ta' risoluzzjoni alternattivi ta' kwistjonijiet, partikolarment ta' skemi on-line u l-effettivita tagħhom f'li jaqtgħu ilmenti u kwistonijiet ta' qsim il-fruntiera, kif ukoll għajnuna teknika għal aktar żvilupp tas-sistema tax-xibka ‘il barra mill-ġudizzju (extra-ġudizzjarji) Ewropea.Azzjoni 9: (Azzjoni Konġunta) Kontribuzzjonijiet finanzjarji għal korpijiet pubbliċi jew li ma jagħmlux qligħ li jikkonstitwixxu xbieki tal-Komunità li jipprovdu tagħrif u għajnuna lil konsumaturi biex jgħinuhom jeżerċitaw id-drittijiet tagħhom u jiksbu aċċess għal risoluzzjoni xierqa ta' kwistjonijiet (ix-xibka Ewropea ta' ċ-ċentri tal-konsumatur u l-clearing houses tax-xibka ‘il barra mill-ġudizzju (extra-ġudizzjarji) Ewropea, skond il-kondizzjonijiet dikjarati fl-Artikolu 7.Azzjoni 10: (Azzjoni Konġunta) Kontribuzzjonijiet finanzjarji għal azzjonijiet konġunti speċifiċi ta' sorveljanza u ta' infurzar biex titjieb koperazzjoni amministrattiva u ta' infurzar fuq leġislazzjoni Komunitarja ta' protezzjoni tal-konsumatur, inkluż id-Direttiva ta' Sigurta tal-Prodott Ġenerali, u azzjonijiet oħra fil-kuntest ta' koperazzjoni amministrattiva, fuq il-kondizzjonijiet dikjarati fl-Artikolu 7(1).Il-Għan (ċ): Involviment kif suppost ta' organizzazzjonijiet tal-konsumatur f'politika ta' l-UEAzzjoni 11: Dispożizzjoni ta' għarfien speċifiku tekniku u legali għal organizzazzjonijiet tal-konsumatur biex jappoġġjaw il-parteċipazzjoni tagħhom, u l-input tagħhom, fi proċessi ta' konsultazzjoni dwar inizjattivi Komunitarji ta' politika leġislattiva u mhux leġislattiva, f'erji rilevanti ta' politika, bħal ma hija politika interna tas-suq, servizzi ta' interess ġenerali u l-programm qafas ta' 10 snin dwar produzzjoni sostenibbli u konsum, kif ukoll biex jappoġġjaw il-kontribuzzjoni tagħhom għal sorveljanza fis-suq.Azzjoni 12: Rappreżentanza ta' l-interessi ta' konsumaturi Ewropej f'forum-ijiet internazzjonali, inkluż korpijiet internazzjonali ta' standardizzazzjoni u organizzazzjonijiet internazzjonali ta' kummerċ.Azzjoni 13: Taħriġ għal membri tal-personal ta' organizzazzjonijiet reġjonali, nazzjonali u tal-konsumatur Ewropew u azzjonijiet oħra ta' bini ta' kapaċita, inkluż korsijiet ta' taħriġ fi proċeduri ta' żvilupp ta' proġett u applikazzjoni ta'proġett, forum ta' l-Internet dwar proġetti speċifiċi, workshops u laqgħat biex jippromwovu sħubija fil-proġett.Azzjoni 14: Azzjonijiet ta' tagħrif dwar drittijiet tal-konsumatur mogħtija mill-leġislazzjoni ta' protezzjoni tal-konsumatur u miżuri Komunitarji ta' protezzjoni tal-konsumatur, partikolarment fl-Istati Membri ġodda, f'koperazzjoni ma' l-organizzazzjonijiet tagħhom tal-konsumatur.Azzjoni 15: Edukazzjoni tal-konsumatur, inkluż l-azzjonijiet immirati lejn konsumaturi ġodda (young), u l-iżvilupp ta' għodda on-line interattiva ta' edukazzjoni tal-konsumatur dwar drittijiet tal-konsumatur fis-suq intern u fi transazzjonijiet ta' qsim il-fruntiera.Azzjoni 16: Kontribuzzjonijiet finanzjarji għall-funzjonament ta' organizzazzjonijiet Ewropej tal-konsumatur fuq il-kondizzjonijiet dikjarati fl-Artikolu 7(2).Azzjoni 17: Kontribuzzjonijiet finanzjarji għall-funzjonament ta' organizzazzjonijiet Ewropej tal-konsumatur li jirrappreżentaw interessi tal-konsumatur fl-iżvilupp ta' livelli stabbiliti għal prodotti u servizzi f'livell Komunitarju, skond il-kondizzjonijiet dikjarati fl-Artikolu 7(3).Għanijiet (a), (b) u (ċ):Azzjoni 18: Kontribuzzjonijiet finanzjarji għal proġetti speċifiċi f'livell Komunitarju jew nazzjonali f'appoġġ ta' għanijiet ta' politika tal-konsumatur kif definit fl-Artikolu 3, skond il-kondizzjonijiet dikjarati fl-Artikolu 7(4), inkluż, fost oħrajn, kontribuzzjonijiet finanzjarji għal:- proġetti speċifiċi midħula għalihom minn organizzazzjonijiet tal-konsumatur u li jimmiraw li jħaffu l-implimentazzjoni effettiva ta' l-acquis communautaire dwar protezzjoni tal-konsumatur fl-Istati Membri l-ġodda,- proġetti speċifiċi li jippromwovu l-iskambju ta' tagħrif ta' qsim il-fruntiera u l-aħjar prattika rigward l-integrazzjoni ta' drittijiet tal-konsumatur f'politika oħra.Azzjoni 19: Evalwazzjoni ta' azzjonijiet midħula għalihom skond dan il-qafas.[1] Direttiva 2001/95/KE tal-Parlament Ewropew u tal-Kunsill tat-3 ta’ Diċembru 2001 dwar sigurta ġenerali tal-prodott (ĠU L 11, tal-15.1.2002, p. 4).--------------------------------------------------


title: 2010/383/: Deċiżjoni tal-Kunsill tad- 29 ta’ Ġunju 2010 dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda tal-Protokoll 31 għall-Ftehim taż-ŻEE, dwar il-kooperazzjoni f’oqsma speċifiċi barra mill-erba’ libertajiet (linji baġitarji)

text:
                  10.7.2010

                  MT

                  Il-Ġurnal Uffiċjali tal-Unjoni Ewropea

                  L 175/34

            DEĊIŻJONI TAL-KUNSILL
      tad-29 ta’ Ġunju 2010
      dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda tal-Protokoll 31 għall-Ftehim taż-ŻEE, dwar il-kooperazzjoni f’oqsma speċifiċi barra mill-erba’ libertajiet (linji baġitarji)
      (2010/383/UE)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 114 u l-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta’ Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b’mod partikolari l-Artikolu 1(3) tiegħu,
      Wara li kkunsidra l-proposti mill-Kummissjoni Ewropea,
      Billi:

                  (1)

                  Il-Protokoll 31 għall-Ftehim taż-ŻEE fih dispożizzjonijiet speċifiċi dwar il-kooperazzjoni bejn l-Unjoni Ewropea u l-Istati tal-EFTA taż-ŻEE barra mill-erba’ libertajiet.

                  (2)

                  Huwa xieraq li l-kooperazzjoni bejn il-Partijiet Kontraenti għall-Ftehim dwar azzjonijiet tal-Unjoni ffinanzjati mill-Baġit Ġenerali tal-Unjoni fir-rigward tal-implimentazzjoni, l-operazzjoni u l-iżvilupp tas-suq intern, għandha tibqa’ għaddejja lil hinn mill-31 ta’ Diċembru tal-2009. Dan jikkonċerna l-linji baġitarji li ġejjin:

                        12 01 04 01.
                      L-implimentazzjoni u l-iżvilupp tas-suq intern – Infiq fuq il-ġestjoni amministrattiva.

                        12 02 01.
                      L-implimentazzjoni u l-iżvilupp tas-suq intern.

                        02 03 01.
                      L-operazzjoni u l-iżvilupp tas-suq intern partikolarment fl-oqsma tan-notifika, iċ-ċertifikazzjoni u l-approssimazzjoni settorjali.

                        02 01 04 01.
                      L-operazzjoni u l-iżvilupp tas-suq intern partikolarment fl-oqsma tan-notifika, iċ-ċertifikazzjoni u l-approssimazzjoni settorjali – Infiq fuq ġestjoni amministrattiva.

                  (3)

                  Għalhekk il-Protokoll 31 għandu jiġi emendat kif meħtieġ. Huwa xieraq li tiġi stabbilita l-pożizzjoni li għandha.

            ADOTTA DIN ID-DEĊIŻJONI:
      Artikolu Uniku
      Il-pożizzjoni li għandha tiġi adottata mill-Unjoni fil-Kumitat Konġunt taż-ŻEE dwar emendar prevista għall-Protokoll 31 għall-Ftehim għaż-ŻEE dwar il-kooperazzjoni f’oqsma speċifiċi barra mill-erba’ libertajiet hija li jiġi approvat l-abbozz ta’ Deċiżjoni tal-Kumitat Konġunt taż-ŻEE mehmuż għal din id-Deċiżjoni.

         Magħmul fil-Lussemburgu, id-29 ta’ Ġunju 2010.

               Għall-Kunsill

               Il-President

            E. ESPINOSA

         (1)  ĠU L 305, 30.11.1994, p. 6.

         ANNESS

            ABBOZZ
            DEĊIŻJONI TAL-KUMITAT KONĠUNT TAŻ-ŻEE
            Nru
            ta’
            li temenda l-Protokoll 31 għall-Ftehim għaż-ŻEE dwar il-kooperazzjoni f’oqsma speċifiċi barra mill-erba’ libertajiet
            IL-KUMITAT KONĠUNT TAŻ-ŻEE,
            Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikoli 86 u 98 tiegħu,
            Billi:

                        (1)

                        Il-Protokoll 31 għall-Ftehim kien emendat bid-Deċiżjoni tal-Kumitat Konġunt taż-ŻEE Nru 93/2009 tat-3 ta’ Lulju 2009 (1).

                        (2)

                        Huwa xieraq li l-kooperazzjoni bejn il-Partijiet Kontraenti għall-Ftehim dwar azzjonijiiet tal-Unjoni ffinanzjati mill-Baġit Ġenerali tal-Unjoni fir-rigward tal-implimentazzjoni, l-operazzjoni u l-iżvilupp tas-suq intern, għandha titkompla.

                        (3)

                        Il-Protokoll 31 għall-Ftehim għandu għalhekk jiġi emendat sabiex jippermetti li din il-kooperazzjoni estiża tkompli wara l-31 ta’ Diċembru 2009,

                  ADOTTA DIN ID-DEĊIŻJONI:
            Artikolu 1
            L-Artikolu 7 tal-Protokoll 31 għall-Ftehim għandu b’dan jiġi emendat kif ġej:

                        (1)

                        Il-kliem “is-snin 2004, 2005, 2006, 2007, 2008 u 2009” fil-paragrafu 6 huma sostitwiti bil-kliem “is-snin 2004, 2005, 2006, 2007, 2008, 2009 u 2010”.

                        (2)

                        Il-kliem “is-snin 2006, 2007, 2008 u 2009” fil-paragrafu 7 huma sostitwiti bil-kliem “is-snin 2006, 2007, 2008, 2009 u 2010”.

                        (3)

                        Il-kliem “is-snin 2008 u 2009” fil-paragrafu 8 huma sostitwiti bil-kliem “is-snin 2008, 2009 u 2010”.

                  Artikolu 2
            Din id-Deċiżjoni għandha tidħol fis-seħħ fil-jum wara dak tal-aħħar notifika lill-Kumitat Konġunt taż-ŻEE taħt l-Artikolu 103(1) tal-Ftehim (*).
            Għandha tapplika mill-1 ta’ Jannar 2010.
            Artikolu 3
            Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kumitat Konġunt taż-ŻEE

                     Il-President

                     Is-Segretarji

                     għall-Kumitat Konġunt taż-ŻEE

            (1)  ĠU L 277, 22.10.2009, p. 49.

            (*)  [Mhuma indikati l-ebda rekwiżiti kostituzzjonali.] [Ir-rekwiżiti kostituzzjonali huma indikati.].


title: Deċiżjoni tal-Kunsill ta' l- 24 ta' Novembru 2005 li taħtar membru supplenti fil-Kumitat tar-Reġjuni

text:
654             MT               Il-Ġurnal Uffiċjali ta’ l-Unjoni Ewropea                  12.12.2008

32005D0861

L 317/18                      IL-ĠURNAL UFFIĊJALI TA’ L-UNJONI EWROPEA                       3.12.2005

                                  DEĊIŻJONI TAL-KUNSILL

                                    ta’ l-24 ta’ Novembru 2005

                      li taħtar membru supplenti fil-Kumitat tar-Reġjuni

                                           (2005/861/KE)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263
tiegħu,

Wara li kkunsidra l-proposta mill-Gvern Olandiż,
 ---pagebreak--- 12.12.2008       MT               Il-Ġurnal Uffiċjali ta’ l-Unjoni Ewropea                         655

Billi:

(1)       Fit-22 ta’ Jannar 2002, il-Kunsill adotta d-Deċiżjoni 2002/60/KE1 li taħtar il-membri u l-
          membri supplenti tal-Kumitat tar-Reġjuni għall-perijodu mis-26 ta' Jannar 2002 sal-25 ta'
          Jannar 2006.

(2)       Sar vakanti post ta' membru supplenti fil-Kumitat tar-Reġjuni konsegwentement għar-
          riżenja tas-Sur G. Ph. HUFFNAGEL,

IDDEĊIEDA KIF ĠEJ:

                                               Artikolu 1

Is-Sinjura L.J. GRIFFITH,

"Wethouder" f'Amsterdam,

hija b'dan maħtura membru supplenti tal-Kumitat tar-Reġjuni bħala sostituta tas-Sur G. Ph.
HUFFNAGEL għall-bqija tal-mandat ta' dan ta' l-aħħar, jiġifieri sal-25 ta’ Jannar 2006.

1
         ĠU L 24, 26.1.2002, p. 38.
 ---pagebreak--- 656             MT               Il-Ġurnal Uffiċjali ta’ l-Unjoni Ewropea               12.12.2008

                                              Artikolu 2

Din id-Deċiżjoni għandha tiġi ppubblikata f’Il-Ġurnal Uffiċjali ta’ l-Unjoni Ewropea.

Għandha jkollha effett fil-jum ta’ l-adozzjoni tagħha.

Magħmul fi Brussell, 24 ta’ Novembru 2005.

                                             Għall-Kunsill
                                             Il-President

                                              I. LEWIS


title: 2005/577/KE, EURATOM: Deċiżjoni tal-Kunsill tat- 22 ta’ Lulju 2005 li taħtar l-imħallfin tat-Tribunal għas-Servizz Pubbliku ta’ l-Unjoni Ewropea

text:
               31.12.2008

               MT

               Il-Ġurnal Uffiċjali ta’ l-Unjoni Ewropea

               253

         DEĊIŻJONI TAL-KUNSILL
   tat-22 ta’ Lulju 2005
   li taħtar l-imħallfin tat-Tribunal għas-Servizz Pubbliku ta’ l-Unjoni Ewropea
   (2005/577/KE, Euratom)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 225a tiegħu,
   Wara li kkunsidra t-Trattat li jistabbilixxi l-Komunità Ewropea ta’ l-Enerġija Atomika, u b’mod partikolari l-Artikolu 140b tiegħu,
   Wara li kkunsidra id-Deċiżjoni tal-Kunsill 2004/752/KE (1), Euratom tat-2 ta' Novembru 2004 u b'mod partikolari l-Artikolu 3(1) tiegħu,
   Billi:

               (1)

               It-Tribunal għas-Servizz Pubbliku ta' l-Unjoni Ewropea ġie stabbilit bid-Deċiżjoni 2004/752/KE, Euratom, abbażi ta' l-Artikoli 225a u 245 tat-Trattat KE u l-Artikoli 140b u 160 tat-Trattat KEEA. Għal dak il-għan, dik id-Deċiżjoni żiedet Anness għall-Protokoll dwar l-Istatut tal-Qorti tal-Ġustizzja (minn hawn 'il quddiem imsejjaħ “Anness I għall-Istatut tal-Qorti tal-Ġustizzja”).

               (2)

               L-Artikolu 3 ta' l-Anness I għall-Istatut tal-Qorti tal-Ġustizzja jipprevedi li:

                           “1.

                        L-imħallfin għandhom jiġu maħturin mill-Kunsill, li jaġixxi skond ir-raba' paragrafu ta' l-Artikolu 225a tat-Trattat tal-KE u r-raba' paragrafu ta' l-Artikolu 140b tat-Trattat tal-KEEA, wara konsultazzjoni mal-Kumitat previst f'dan l-Artikolu. Meta jinħatru l-imħallfin, il-Kunsill għandu jiżgura kompożizzjoni ekwilibrata tat-Tribunal fuq bażi ġeografika l-aktar wiesgħa possibbli minn fost ċittadini ta' l-Istati Membri u fir-rigward tas-sistemi legali nazzjonali rappreżentati.

                           2.

                        Kull persuna li għandha ċ-ċittadinanza ta' l-Unjoni u li tissodisfa l-kondizzjonijiet previsti fir-raba' paragrafu ta' l-Artikolu 225a tat-Trattat tal-KE u r-raba' paragrafu ta' l-Artikolu 140b tat-Trattat tal-KEEA tista' tippreżenta l-kandidatura tagħha. Il-Kunsill, li jaġixxi b'maġġoranza kwalifikata fuq ir-rakkomandazzjoni tal-Qorti tal-Ġustizzja, għandu jiffissa l-kondizzjonijiet u l-modalitajiet tal-preżentazzjoni u l-ipproċessar tal-kandidaturi.

                           3.

                        Kumitat kompost minn seba' persuni magħżula minn fost ex membri tal-Qorti tal-Ġustizzja u tal-Qorti tal-Prim' Istanza u avukati ta' kompetenza rikonoxxuta għandu jiġi stabbilit. Il-ħatra tal-Membri u r-regoli tal-ħidma tiegħu għandhom jiġu deċiżi mill-Kunsill, li jaġixxi b'maġġoranza kwalifikata fuq ir-rakkomandazzjoni tal-President tal-Qorti tal-Ġustizzja.

                           4.

                        Il-kumitat għandu jagħti opinjoni dwar l-idoneità tal-kandidati sabiex jeżerċitaw il-funzjoni ta' mħallef tat-Tribunal għas-Servizz Pubbliku. Il-kumitat għandu jannetti ma’ din l-opinjoni tiegħu lista ta’ kandidati li għandhom l-esperjenza ta’ livell għoli l-aktar adegwata. Tali lista għandha tikkonsisti f'numru ta' kandidati li jikkorrispondi għall-inqas għad-doppju tan-numru ta' mħallfin li għandhom jiġu maħtura mill-Kunsill.”

               (3)

               Bid-Deċiżjoni 2005/150/KE tiegħu, Euratom (2), il-Kunsill iffissa l-kondizzjonijiet u l-modalitajiet tal-preżentazzjoni u l-ipproċessar tal-kandidaturi għall-ħatra ta' mħallef tat-Tribunal għas-Servizz Pubbliku, kif previst fl-Artikolu 3(2) ta' l-Anness I għall-Istatut tal-Qorti tal-Ġustizzja.

               (4)

               Bid-Deċiżjoni 2005/49/KE tiegħu, Euratom (3), il-Kunsill iddetermina r-regoli tal-ħidma tal-kumitat previsti fl-Artikolu 3(3) ta’ l-Anness I għall-Protokoll dwar l-Istatut tal-Qorti tal-Ġustizzja.

               (5)

               Bid-Deċiżjoni 2005/151/KE tiegħu, Euratom (4), il-Kunsill ħatar il-Membri tal-kumitat kif previst fl-Artikolu 3(3) ta’ l-Anness I għall-Protokoll dwar l-Istatut tal-Qorti tal-Ġustizzja.

               (6)

               Is-sejħa pubblika għall-kandidaturi għall-ħatra ta' mħallfin għat-Tribunal għas-Servizz Pubbliku ġiet pubblikat fit-23 ta' Frar 2005 (fi ĠU C 47 A, p.1); it-termini perentorju għall-preżentazzjoni tal-kandidaturi skadaaaaa fil-15 ta' April 2005. Ġew irreġistrati 243 kandidatura

               (7)

               Il-kumitat stabbilit permezz ta' l-Artikolu 3(3) ta' l-Anness I għall-Istatut tal-Qorti tal-Ġustizzja ltaqa' f'diversi okkażjonijiet f'Mejju u Ġunju 2005. Kif lesta mid-diskussjonijiet tiegħu, huwa ffinalizza l-opinjoni u l-lista previsti fl-Artikolu 3(4) ta’ l-Anness I għall-Istatut tal-Qorti tal-Ġustizzja. Il-lista fiha 14-il kandidat.

               (8)

               Skond ir-raba' paragrafu ta' l-Artikolu 225a tat-Trattat tal-KE u r-raba' paragrafu ta' l-Artikolu 140b tat-Trattat tal-KEEA, l-imħallfin tat-Tribunal għas-Servizz Pubbliku għandhom jiġu maħtura mill-Kunsill.

               (9)

               Seba' mill-persuni inklużi fil-lista ta' hawn fuq għandhom għalhekk jinħatru, filwaqt tiġi żgurata kompożizzjoni ekwilibrata tat-Tribunal fuq bażi ġeografika l-aktar wiesgħa possibbli minn fost ċittadini ta' l-Istati Membri u fir-rigward tas-sistemi legali rappreżentati, kif previst fl-Artikolu 3(1) ta' l-Anness I għall-Istatut tal-Qorti tal-Ġustizzja.

               (10)

               Taħt l-ewwel sentenza tat-tieni paragrafu ta' l-Artikolu 2 ta' l-Anness I għall-Istatut tal-Qorti tal-Ġustizzja, l-imħallfin tat-Tribunal għas-Servizz Pubbliku għandhon jiġu maħtura għal perijodu ta' sitt snin. B'deroga minn dik id-dispożizzjoni, l-Artikolu 3(2) tad-Deċiżjoni 2004/752/KE, Euratom jipprevedi li li ladarba l-imħallfin kollha tat-Tribunal ikunu ħadu l-ġurament, il-President tal-Kunsill għandu jagħżel bix-xorti tliet imħallfin tat-Tribunal li l-funzjonijiet tagħhom għandhom jispiċċaw mat-tmiem ta' l-ewwel tliet snin tal-mandat tagħhom. Ir-riżultat ta' l-għażla bix-xorti għandha tingħata pubbliċità adatta billi tiġi pubblikata fil-Ġurnal Uffiċjali ta' l-Unjoni Ewropea.

               (11)

               Għandu wkoll jiġi innotat, fir-rigward tal-ħatra ta' l-ewwel President tat-Tribunal għas-servizz Pubbliku, li skond l-Artikolu 3(1) tad-Deċiżjoni 2004/52/KE, Euratom il-Kunsill għandu l-possibbiltà li japplika l-proċedura stabbilita fl-Artikolu 4(1) ta' l-Anness I għall-Istatut tal-Qorti tal-Ġustizzja, li tipprevedi li l-imħallfin għandhom jaħtru minn fosthom il-President tat-Tribunal għas-Servizz Pubbliku għal perijodu ta' tliet snin. Għandu jsir użu minn dik il-possibbiltà,

         IDDEĊIEDA KIF ĠEJ:
   Artikolu 1
   Dawn li ġejjin huma b'dan maħtura imħallfin fit-Tribunal għas-Servizz Pubbliku ta’ l-Unjoni Ewropea:

               —

               Irena BORUTA

               —

               Stéphane GERVASONI

               —

               Heikki KANNINEN

               —

               Horstpeter KREPPEL

               —

               Paul J. MAHONEY

               —

               Charisios TAGARAS

               —

               Sean VAN RAEPENBUSCH

         Artikolu 2
   Erba' minn dawn l-imħallfin huma maħtura għal perijodu ta' sitt snin, mill-1 ta' Ottubru 2005 sat-30 ta' Settembru 2011.
   It-tliet imħallfin l-oħra huma maħtura għal perijodu ta' tliet snin, mill-1 ta' Ottubru 2005 sat-30 ta' Settembru 2008.
   Is-Segretarjat Ġenerali tal-Kunsill għandu jippubblika fil-Ġurnal Uffiċjali ta' l-Unjoni Ewropea r-riżultat ta' l-għażla bix-xorti mill-President tal-Kunsill tat-tliet imħallfin tat-Tribunal li l-funzjonijiet tagħhom għandhom jispiċċaw mat-tmiem ta' l-ewwel tliet snin tal-mandat tagħhom.
   Artikolu 3
   Għall-finijiet tal-ħatra ta' l-ewwel President tat-Tribunal għas-Servizz Pubbliku, għandha tapplika l-proċedura stabbilita fl-Artikolu 4(1) ta’ l-Anness I għall-Istatut tal-Qorti tal-Ġustizzja.
   Artikolu 4
   Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.
   Artikolu 5
   Din id-Deċiżjoni għandha tiġi pubblikata f’Il-Ġurnal Uffiċjali ta’ l-Unjoni Ewropea.

      Magħmul fi Brussell, 22 ta’ Lulju 2005.

            Għall-Kunsill

            Il–President

         J. STRAW

      (1)  ĠU L 333, 9.11.2004, p. 7.

      (2)  ĠU L 50, 23.2.2005, p. 7.

      (3)  ĠU L 21, 25.1.2005, p. 13.

      (4)  ĠU L 50, 23.2.2005, p. 9.


title: Deċiżjoni tal-Kunsill 2008/605/PESK tat- 22 ta' Lulju 2008 li timplimenta l-Pożizzjoni Komuni 2004/161/PESK li ġġedded il-miżuri restrittivi kontra ż-Żimbabwe

text:
               23.7.2008

               MT

               Il-Ġurnal Uffiċjali ta’ l-Unjoni Ewropea

               L 194/34

         DEĊIŻJONI TAL-KUNSILL 2008/605/PESK
   tat-22 ta' Lulju 2008
   li timplimenta l-Pożizzjoni Komuni 2004/161/PESK li ġġedded il-miżuri restrittivi kontra ż-Żimbabwe
   IL-KUNSILL TA' L-UNJONI EWROPEA,
   Wara li kkunsidra l-Pożizzjoni Komuni 2004/161/PESK (1), u b'mod partikolari l-Artikolu 6 tagħha, flimkien ma' l-Artikolu 23(2) tat-Trattat dwar l-Unjoni Ewropea,
   Billi:

               (1)

               Bil-Pożizzjoni Komuni 2004/161/PESK l-Kunsill adotta miżuri, inter alia, biex jipprevjeni d-dħul fi, jew it-transitu mit-territorji ta' l-Istati Membri ta' individwi li jimpenjaw ruħhom f'attivitajiet li jheddu serjament id-demokrazija, ir-rispett għad-drittijiet tal-bniedem u l-istat ta' dritt fiż-Żimbabwe u biex jiffriża l-fondi u r-riżorsi ekonomiċi tal-membri tal-gvern taż-Żimbabwe u ta' kull persuna fiżika jew ġuridika, entità jew organiżmu assoċjati magħhom, u li jinsabu fil-lista fl-Anness għall-Pożizzjoni Komuni 2004/161/PESK.

               (2)

               B'segwitu għall-vjolenzi organizzati u mwettqa mill-awtoritajiet taż-Żimbabwe waqt il-kampanja għall-elezzjonijiet presidenzjali fl-2008, li wasslu biex dan l-iskrutinju jkun fil-fatt ċaħda tad-demokrazija, għandhom jiżdiedu ċerti persuni u entitajiet mal-lista li tinsab fl-Anness għall-Pożizzjoni Komuni 2004/161/PESK. Minbarra l-attivitajiet tagħhom li jheddu serjament id-demokrazija, ir-rispett għad-drittijiet tal-bniedem u l-istat ta' dritt fiż-Żimbabwe, dawn il-persuni u entitajiet li huma assoċjati mar-reġim permezz tal-funzjonijiet tagħhom jew, bil-parteċipazzjoni tagħhom jew bl-inċitament tagħhom għall-vjolenza organizzata u mwettqa mill-awtoritajiet taż-Żimbabwe, għandhom jitqiesu bħala assoċjati mar-reġim,

         IDDEĊIEDA KIF ĠEJ:
   Artikolu 1
   Il-persuni u l-entitajiet li jidhru fl-Anness għal din id-Deċiżjoni għandhom jiżdiedu mal-lista li tinsab fl-Anness għall-Pożizzjoni Komuni 2004/161/PESK.
   Artikolu 2
   Din id-Deċiżjoni għandha jkollha effett fid-data ta' l-adozzjoni tagħha.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.

      Magħmula fi Brussell, 22 ta’ Lulju 2008.

            Għall-Kunsill

            Il-President

         B. KOUCHNER

      (1)  ĠU L 50, 20.2.2004, p. 66. Pożizzjoni Komuni kif l-aħħar emendata mid-Deċiżjoni 2007/455/PESK (ĠU L 172, 30.6.2007, p.89).

      ANNESS
      Persuni u entitajiet imsemmijin fl-ewwel Artikolu

                              132.

                              Gono, Gideon

                  Gvernatur tal-Bank Ċentrali

                              133.

                              Kazembe, Joyce

                  Viċi-President taż-Zimbabwe Electoral Commission

                              134.

                              Patel, Bharat

                  Prokuratur Ġenerali a.i.

                              135.

                              Chiwenga, Jocelyn

                  Negozjanta, il-mara tal-Ġeneral Chiwenga, Kmandant Maġġur ta' l-Armata

                              136.

                              Dube, Tshingo

                  Kap Uffiċjal Eżekuttiv (PDG/CEO) ta' l-industriji tad-difiża taż-Żimbabwe u kandidat għal Zanu-PF fl-elezzjonijiet parlamentari

                              137.

                              Huni, Munyaradzi

                  Ġurnalista tal-ġurnal uffiċjali u pro-governattiv “The Herald”, involut fil-kampanja ta' terrur li seħħet qabel u matul l-elezzjonijiet

                              138.

                              Kereke, Munyaradzi

                  Konsulent Kap tal-Gvernatur tal-Bank Ċentrali

                              139.

                              Chiremba, Mirirai

                  Uffiċjal responsabbli mid-Dipartiment ta' l-Intelligence Finanzjarja fil-Bank Ċentrali

                              140.

                              Zvayi, Caesar

                  Ġurnalista tal-ġurnal uffiċjali u pro-governattiv “The Herald”, involut fil-kampanja ta' terrur li seħħet qabel u matul l-elezzjonijiet

                              141.

                              Chingoka, Peter

                  Kap tal-Federazzjoni tal-Cricket taż-Żimbabwe, li appoġġa pubblikament il-kampanja ta' terrur li seħħet qabel u matul l-elezzjonijiet

                              142.

                              Chimedza, Paul Dr.

                  President ta' l-Assoċjazzjoni Dinjija tal-Mediċina għall-kapitolu taż-Żimbabwe, li ċaħad l-għajnuna fir-rigward tal-vittmi ta' l-MDC (l-Oppożizzjoni)

                              143.

                              Ġeneral tal-Korpi ta' l-Ajru Karakadzai

                  Provinċja Metropolitana ta' Harare, persuna implikata direttament fil-kampanja ta' terrur li seħħet qabel u matul l-elezzjonijiet

                              144.

                              Kurunell C. Sibanda

                  Provinċja ta' Bulawayo, persuna implikata direttament fil-kampanja ta' terrur li seħħet qabel u matul l-elezzjonijiet

                              145.

                              Ġeneral tal-Brigata Tarumbwa

                  Manicaland u Mutare tan-Nofsinhar, persuna implikata direttament fil-kampanja ta' terrur li seħħet qabel u matul l-elezzjonijiet

                              146.

                              Kurunell M. Mzilikazi (MID)

                  Buhera Ċentrali, persuna implikata direttament fil-kampanja ta' terrur li seħħet qabel u matul l-elezzjonijiet

                              147.

                              Kurunell Mutsvunguma

                  Headlands, persuna implikata direttament fil-kampanja ta' terrur li seħħet qabel u matul l-elezzjonijiet

                              148.

                              Ġeneral tal-Brigata Shungu

                  Mashonaland Ċentrali, persuna implikata direttament fil-kampanja ta' terrur li seħħet qabel u matul l-elezzjonijiet

                              149.

                              Kurunell Chipwere

                  Bindura tan-Nofsinhar, persuna implikata direttament fil-kampanja ta' terrur li seħħet qabel u matul l-elezzjonijiet

                              150.

                              Kurunell F. Mhonda

                  Rushinga, persuna implikata direttament fil-kampanja ta' terrur li seħħet qabel u matul l-elezzjonijiet

                              151.

                              Ġeneral tal-Korpi ta' l-Ajru Muchena

                  Midlands, persuna implikata direttament fil-kampanja ta' terrur li seħħet qabel u matul l-elezzjonijiet

                              152.

                              Ġeneral tal-Korpi ta' l-Ajru Abu Basutu

                  Matebeleland tan-Nofsinhar, persuna implikata direttament fil-kampanja ta' terrur li seħħet qabel u matul l-elezzjonijiet

                              153.

                              Ġeneral tal-Brigata Khumalo

                  Matebeleland tat-Tramuntana, persuna implikata direttament fil-kampanja ta' terrur li seħħet qabel u matul l-elezzjonijiet

                              154.

                              Ġeneral tal-Korp ta' l-Armata E.A. Rugeje

                  Provinċja ta' Masvingo, persuna implikata direttament fil-kampanja ta' terrur li seħħet qabel u matul l-elezzjonijiet

                              155.

                              Kurunell G. Mashava

                  Chiredzi Ċentrali, persuna implikata direttament fil-kampanja ta' terrur li seħħet qabel u matul l-elezzjonijiet

                              156.

                              Kurunell Logotenent Muchono

                  Mwenezi tal-Punent, persuna implikata direttament fil-kampanja ta' terrur li seħħet qabel u matul l-elezzjonijiet

                              157.

                              Kurunell Logotenent Mpabanga

                  Mwenezi tal-Lvant, persuna implikata direttament fil-kampanja ta' terrur li seħħet qabel u matul l-elezzjonijiet

                              158.

                              Kmandant R. Kwenda

                  Zaka tal-Lvant, persuna implikata direttament fil-kampanja ta' terrur li seħħet qabel u matul l-elezzjonijiet

                              159.

                              Ġeneral tal-Brigata Sigauke

                  Provinċja tal-Punent Mash, persuna implikata direttament fil-kampanja ta' terrur li seħħet qabel u matul l-elezzjonijiet

                              160.

                              Kurunell Gwekwerere

                  Chinhoyi, persuna implikata direttament fil-kampanja ta' terrur li seħħet qabel u matul l-elezzjonijiet

                              161.

                              Kurunell C. T. Gurira

                  Mhondoro Mubaira, persuna implikata direttament fil-kampanja ta' terrur li seħħet qabel u matul l-elezzjonijiet

                              162.

                              Ġeneral tal-Brigata D. Nyikayaramba

                  Mashonaland tal-Lvant, persuna implikata direttament fil-kampanja ta' terrur li seħħet qabel u matul l-elezzjonijiet

                              163.

                              Ġeneral tal-Brigata Rungani

                  Ġeneral irtirat tal-Brigata, persuna implikata direttament fil-kampanja ta' terrur li seħħet qabel u matul l-elezzjonijiet

                              164.

                              Chinotimba, Joseph

                  Viċi-President ta' l-Assoċjazzjoni Nazzjonali taż- Żimbabwe tal-Veterani tal-Gwerra tal-Liberazzjoni, li jidderiġi l-milizja ta' Zanu-PF

                              165.

                              Moyo, Gilbert

                  “Veteran tal-Gwerra” implikat f'diversi atti kriminali f'Mashonaland tal-Punent (Chegutu), li jidderiġi l-milizja ta' Zanu-PF

                              166.

                              Rangwani, Dani

                  Spettur tal-Pulizija implikat fit-tortura u fiż-żamma ta' membri ta' l-MDC, persuna implikata direttament fl-atti ta' vjolenza mwettqin f'Marzu 2007

                              167.

                              Jangara, Thomsen

                  Deputat Kap tal-Pulizija, Kap tal-Forzi tal-Pulizija, ibbażat f'Southerton, responsabbli għaż-żona ta' Harare Sud, persuna implikata direttament fl-atti ta' vjolenza mwettqin f'Marzu 2007

                              168.

                              Tonderai Matibiri, Innocent

                  Deputat Direttur Ġenerali tal-Pulizija; neputi jew “prim kuġin” afrikan ta' Mugabe, mogħti ħatra għolja biex isir id-Direttur Ġenerali tal-Pulizija li jmiss, persuna implikata direttament fl-atti ta' vjolenza mwettqin f'Marzu 2007

                              169.

                              Zidco Holdings

                  Kumpanija finanzjarja ta' Zanu-PF (alias Zidco Holdings (PVT) Ltd)
                  PO Box 1275, Harare, Zimbabwe

                              170.

                              Jongwe Printing and Publishing Company (PVT) Ltd

                  Sezzjoni editorjali ta' Zanu-PF (magħrufa bħala Jongwe printing and publishing co, alias Jongwe printing and publishing company)
                  14 Austin Road, Coventry road, Workington, Harare, Zimbabwe. PO box 5988, Harare, Zimbabwe

                              171.

                              Cold Comfort Farm Trust Co-operative

                  Tappartjeni lil Didymus Mutasa, Grace Mugabe implikata ugwalment
                  7 Cowie Road, Tynwald, Harare, Żimbabwe

                              172.

                              Zimbabwe Defence Industries

                  Tappartjeni kompletament lill-Gvern taż-Żimbabwe. Fost id-diretturi wieħed isib lil Leo Mugabe u Solomon Mujuru.
                  10th Floor, Trustee House, 55 Samora Machel Avenue, PO Box 6597, Harare, Żimbabwe


Avviż Legali Importanti

|

52007BP0113(01)

1. Deċiżjoni tal-Parlament Ewropew ta' l-24 ta' April 2007 dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005 (C6-0386/2006 - 2006/2153(DEC))

Official Journal 074 E , 20/03/2008 P. 0183 - 0184

		1.Deċiżjoni tal-Parlament Ewropew ta' l- 24 ta' April 2007 dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005 (C6-0386/2006 — 2006/2153(DEC))Il-Parlament Ewropew,- wara li kkunsidra l-kontijiet annwali finali taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005 [1],- wara li kkunsidra r-rapport tal-Qorti ta' l-Awdituri dwar il-kontijiet finali annwali taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005, flimkien mat-tweġibiet taċ-Ċentru [2],- wara li kkunsidra r-rakkomandazzjonijiet tal-Kunsill tas- 27 ta' Frar 2007 (5711/2007 — C6-0080/2007),- wara li kkunsidra t-Trattat KE, u partikularment l-Artikolu 276 tiegħu,- wara li kkunsidra r-Regolament tal-Kunsill (KE, Euratom) Nru 1605/2002 tal- 25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej [3], u b'mod partikulari l-Artikolu 185 tiegħu,- wara li kkunsidra r-Regolament tal-Kunsill (KEE) Nru 337/75 ta' l- 10 ta' Frar 1975 li jwaqqaf iċ-Ċentru Ewropew għall-Iżvilupp ta' Taħriġ Professjonali [4], u b'mod partikulari l-Artikolu 12a tiegħu,- wara li kkunsidra r-Regolament tal-Kummissjoni (KE, Euratom) Nru 2343/2002 tad- 19 ta' Novembru 2002 dwar ir-Regolament Finanzjarju ta' Qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 [5], u b'mod partikulari l-Artikolu 94 tiegħu,- wara li kkunsidra l-Artikolu 71 u l-Anness V tar-Regoli ta' Proċedura tiegħu,- wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali — (A6-0097/2007),1. Jagħti l-kwittanza lid-direttur taċ-Ċentru Ewropew għall-Iżvilupp ta' Taħriġ Professjonali għall-implimentazzjoni tal-baġit taċ-Ċentru għas-sena finanzjarja 2005;2. Jagħti l-osservazzjonijiet tiegħu fir-riżoluzzjoni hawn taħt;3. Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-riżoluzzjoni li tagħmel parti integrali minnha, lid-Direttur taċ-Ċentru Ewropew għall-Iżvilupp ta' Taħriġ Professjonali, lill- Kunsill, lill-Kummissjoni u lill-Qorti ta' l-Awdituri, u li jiżgura li tiġi ppubblikata fil-Ġurnal Uffiċjali ta' l- Unjoni Ewropea (serje L).[1] ĠU C 266, 31.10.2006, p. 28.[2] ĠU C 312, 19.12.2006, p. 60.[3] ĠU L 248, 16.9.2002, p. 1. Regolament kif emendat mir-Regolament (KE, Euratom) Nru 1995/2006 (ĠU L 390, 30.12.2006, p.1).[4] ĠU L 39, 13.2.1975, p.1. Regolament kif emendat l-aħħar permezz tar-Regolament (KE) Nru 2051/2004 (ĠU L 355, 1.12.2004, p. 1).[5] ĠU L 357, 31.12.2002, p. 72.--------------------------------------------------


title: 2010/242/: Deċiżjoni tal-Kunsill tas- 26 ta’ April 2010 li taħtar membru u membru supplenti Awstrijaki fil-Kumitat tar-Reġjuni

text:
               29.4.2010

               MT

               Il-Ġurnal Uffiċjali tal-Unjoni Ewropea

               L 107/20

         DEĊIŻJONI TAL-KUNSILL
   tas-26 ta’ April 2010
   li taħtar membru u membru supplenti Awstrijaki fil-Kumitat tar-Reġjuni
   (2010/242/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta tal-Gvern Awstrijak,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/EU u 2010/29/EU li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015 (1).

               (2)

               Konsegwentement għat-tmiem tal-mandat tas-Sur Herbert SAUSGRUBER sar vakanti siġġu ta’ membru fil-Kumitat tar-Reġjuni. Post ta’ membru supplenti sar vakanti wara l-ħatra tas-Sur Markus WALLNER bħala membru tal-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membru:

                           —

                           Herr Landesstatthalter Mag. Markus WALLNER, Stellvertretender Landeshauptmann von Vorarlberg (bidla fil-mandat),

                     u

               (b)

               bħala membru supplenti:

                           —

                           Frau Landtagspräsidentin Dr. Bernadette MENNEL, Präsidentin des Vorarlberger Landtags.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fil-Lussemburgu is-26 ta’ April 2010.

            Ghall-Kunsill

            Il-President

         M. Á. MORATINOS

      (1)  ĠU L 348, 29.12.2009, p. 22 u ĠU L 12, 19.1.2010, p. 11.


title: Deċiżjoni tal-Kunsill 2014/512/PESK tal- 31 ta' Lulju 2014 dwar miżuri restrittivi fid-dawl tal-azzjonijiet tar-Russja li jiddestabbilizzaw is-sitwazzjoni fl-Ukraina

text:
               31.7.2014

               MT

               Il-Ġurnal Uffiċjali tal-Unjoni Ewropea

               L 229/13

         DEĊIŻJONI TAL-KUNSILL 2014/512/PESK
   tal-31 ta' Lulju 2014
   dwar miżuri restrittivi fid-dawl tal-azzjonijiet tar-Russja li jiddestabbilizzaw is-sitwazzjoni fl-Ukraina
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fis-6 ta' Marzu 2014, il-Kapijiet ta' Stat jew ta' Gvern tal-Unjoni Ewropea kkundannaw bil-qawwa l-ksur mhux provokat tas-sovranità u l-integrità territorjali tal-Ukraina mill-Federazzjoni Russa u appellaw lill-Federazzjoni Russa biex tirtira immedjatament il-forzi armati tagħha fiż-żoni tal-istazzjonar permanenti tagħhom, f'konformità mal-ftehimiet rilevanti. Huma sostnew li kwalunkwe pass ulterjuri mill-Federazzjoni Russa biex tiddestabbilizza s-sitwazzjoni fl-Ukraina jwassal għal aktar konsegwenzi estensivi fir-relazzjonijiet f'firxa wiesgħa ta' oqsma ekonomiċi bejn l-Unjoni Ewropea u l-Istati Membri tagħha, minn naħa, u l-Federazzjoni Russa, min-naħa l-oħra.

               (2)

               Fis-17 ta' Marzu 2014, il-Kunsill adotta d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukraina (1), li bihom il-Kunsill impona restrizzjonijiet tal-ivvjaġġar u miżuri dwar l-iffriżar tal-assi.

               (3)

               Fil-21 ta' Marzu 2014, il-Kunsill Ewropew fakkar id-dikjarazzjoni tal-Kapijiet ta' Stat jew ta' Gvern tas-6 ta' Marzu 2014, u talab lill-Kummissjoni u lill-Istati Membri biex iħejju miżuri mmirati possibbli.

               (4)

               Fis-27 ta' Mejju, is-27 ta' Ġunju u s-16 ta' Lulju 2014, il-Kapijiet ta' Stat jew ta' Gvern tal-Unjoni Ewropea nnotaw li kienet għaddejja l-ħidma preparatorja mill-Kummissjoni, is-SEAE u l-Istati Membri dwar miżuri mmirati possibbli sabiex setgħu jittieħdu passi ulterjuri mingħajr dewmien.

               (5)

               Fit-22 ta' Lulju, il-Kunsill ħeġġeġ lill-Federazzjoni Russa biex attivament tuża l-influwenza tagħha fuq il-gruppi armati illegalment sabiex jinkisbu aċċess sħiħ, immedjat, mingħajr periklu u fis-sigurtà għas-sit tat-twaqqigħ tat-Titjira MH 17 tal-Malaysian Airlines f'Donetsk, kooperazzjoni sħiħa mal-ħidma għall-irkupru tal-fdalijiet u l-ħwejjeġ li jappartjenu lill-vittmi u kooperazzjoni sħiħa mal-investigazzjoni indipendenti, inkluż aċċess bla xkiel għas-sit sakemm ikun meħtieġ għall-investigazzjoni u għall-investigazzjonijiet possibbli ta' segwitu.

               (6)

               Il-Kunsill ħeġġeġ ukoll lir-Russja biex twaqqaf il-fluss li qed jiżdied ta' armi, tagħmir u militanti minn fuq il-fruntiera sabiex jinkisbu riżultati rapidi u tanġibbli għat-tnaqqis fit-tensjoni. Il-Kunsill kompla jħeġġeġ lir-Russja biex tirtira t-truppi addizzjonali tagħha miż-żona tal-fruntiera.

               (7)

               Barra minn hekk, il-Kunsill fakkar fl-impenji preċedenti mill-Kunsill Ewropew u qal li jinsab lest biex jintroduċi mingħajr dewmien pakkett ta' miżuri restrittivi sinifikanti ulterjuri, jekk ma timmaterjalizzax il-kooperazzjoni sħiħa u minnufih mir-Russja dwar it-talbiet imsemmijin hawn fuq. Il-Kunsill talab lill-Kummissjoni u lis-SEAE biex jiffinalizzaw il-ħidma preparatorja tagħhom dwar il-miżuri mmirati possibbli u biex sal-24 ta' Lulju jippreżentaw proposti biex tittieħed azzjoni, inkluż dwar l-aċċess għas-swieq tal-kapital, id-difiża, prodotti b'użu doppju, u teknoloġiji sensittivi, inkluż is-settur tal-enerġija.

               (8)

               Fid-dawl tal-gravità tas-sitwazzjoni, il-Kunsill jikkunsidra adatt il-fatt li għandhom jittieħdu miżuri restrittivi b'reazzjoni għall-azzjonijiet tar-Russja li qed jiddestabbilizzaw is-sitwazzjoni fl-Ukraina.

               (9)

               F'dan il-kuntest, huwa adatt li jiġu pprojbiti t-transazzjonijiet fi jew il-provvista ta' servizzi ta' finanzjament jew ta' investiment jew in-negozjar ta' bonds ġodda jew ta' strumenti finanzjarji ta' ekwità jew simili b'maturità li taqbeż id-90 jum maħruġin minn istituzzjonijiet finanzjarji li jappartjenu lill-istat Russu, bl-eċċezzjoni tal-istituzzjonijiet ta' status internazzjonali bbażati fir-Russja stabbiliti bi ftehimiet intergovernattivi bir-Russja bħala waħda mill-partijiet ikkonċernati. Dawn il-projbizzjonijiet ma jaffettwawx l-għoti ta' self lil dawk l-istituzzjonijiet finanzjarji Russi li jappartjenu lill-istat indipendentement mill-maturità tagħhom.

               (10)

               Barra minn hekk, l-Istati Membri għandhom jipprojbixxu l-bejgħ, il-forniment, it-trasferiment jew l-esportazzjoni ta' armi u materjal relatat ta' kull tip lejn ir-Russja. L-akkwist mir-Russja ta' armi u materjal relatat ieħor ta' kull tip għandhom ukoll jkunu pprojbiti.

               (11)

               Barra minn hekk, il-bejgħ, il-forniment, it-trasferiment jew l-esportazzjoni ta' prodott b'użu doppju għall-użu militari jew għall-utenti finali militari fir-Russja għandhom jiġu pprojbiti. Din il-projbizzjoni ma għandhiex taffettwa l-esportazzjoni ta' prodotti u teknoloġija għal użu doppju, inkluż għall-ajrunawtika u għall-industria tal-ispazju, kemm għal użu mhux militari u/jew għal utenti aħħarin mhux militari.

               (12)

               Il-bejgħ, il-forniment, it-trasferiment jew l-esportazzjoni ta' ċerti prodott u teknoloġiji sensittivi għandhom ikunu pprojbiti meta huma jkunu destinati għall-esplorazzjoni u l-produzzjoni taż-żejt fl-ilmijiet fondi, l-esplorazzjoni u l-produzzjoni taż-żejt Artiku jew il-proġetti taż-żejt tax-shale.

               (13)

               Hija meħtieġa aktar azzjoni mill-Unjoni sabiex jiġu implimentati ċerti miżuri.

         ADOTTA DIN ID-DEĊIŻJONI:
   Artikolu 1
   Il-bejgħ dirett jew indirett jew ix-xiri, is-senserija jew l-assistenza fil-ħruġ ta', jew kwalunkwe negozju ieħor ta' bonds, ekwità jew strumenti finanzjarji simili b'maturità itwal minn 90 jum, maħruġa wara 1 Awwissu 2014, minn:

               (a)

               istituzzjonijiet ta' kreditu jew istituzzjonijiet tal-iżvilupp finanzjarju ewlenin stabbiliti fir-Russja b'aktar minn 50 % sjieda pubblika jew kontroll pubbliku minn mill-1 ta' Awwissu 2014, kif elenkati fl-Anness;

               (b)

               kwalunkwe persuna ġuridika, entità jew korp ġuridiku stabbiliti barra l-Unjoni b'50 % tas-sjieda jew aktar ta' entità elenkata fl-Anness; jew

               (c)

               kwalunkwe persuna ġuridika, entità jew korp li jaġixxi f'isem jew fuq ordni ta' entità msemmija fil-punt (b) jew elenkata fl-Anness;

         għandhom ikunu pprojbiti.
   Artikolu 2
   1.   Il-bejgħ, il-forniment, it-trasferiment jew l-esportazzjoni dirett jew indirett ta' armamenti u materjal relatat ta' kull tip, inkluż armi u munizzjon, vetturi u tagħmir militari, tagħmir paramilitari, u l-partijiet ta' rikambju għalihom, lir-Russja minn ċittadini ta' Stati Membri jew li ġejjin minn territorji ta' Stati Membri jew l-użu ta' bastimenti jew ajruplani tal-bandiera tagħhom huma pprojbiti kemm jekk joriġinaw fit-territorji tagħhom jew le.
   2.   Għandu jkun projbit:

               (a)

               li jingħataw għajnuna teknika, servizzi ta' senserija jew servizzi oħra relatati ma' attivitajiet militari u mal-forniment, il-manifattura, il-manutenzjoni u l-użu ta' armamenti u materjal relatat ta' kull tip, inkluż armamenti u munizzjon, vetturi u tagħmir militari, tagħmir paramilitari, u partijiet ta' rikambju għalihom, b'mod dirett jew indirett lil kwalunkwe persuna fiżika jew ġuridika, entità jew korp fi, jew għall-użu fir-Russja;

               (b)

               li jingħataw finanzjament jew għajnuna finanzjarja relatati mal-attivitajiet militari, inklużi b'mod partikolari għotjiet, self u assigurazzjoni jew garanzija tal-kreditu fuq l-esportazzjoni, kif ukoll assigurazzjoni jew riassigurazzjoni, għal kwalunkwe bejgħ, forniment, trasferiment jew esportazzjoni tal-armamenti u ta' materjal relatat, jew għall-għoti ta' għajnuna teknika relatata, servizzi ta' senserija jew servizzi oħra, b'mod dirett jew indirett lil kwalunkwe persuna, entità jew korp fi, jew għall-użu fir-Russja.

         3.   L-importazzjoni, ix-xiri jew it-trasport tal-armamenti u materjal relatat ta' kull tip, inkluż armi u munizzjon, vetturi u tagħmir militari, tagħmir paramilitari, u l-partijiet ta' rikambju għalihom, mir-Russja minn ċittadini tal-Istati Membri jew li jużaw bastimenti jew ajruplani li jtajru l-bandiera tagħhom, għandhom ikunu pprojbiti.
   4.   Il-projbizzjonijiet fil-paragrafi 1, 2 u 3 għandhom ikunu mingħajr preġudizzju għall-eżekuzzjoni ta' kuntratti jew ftehimiet konklużi qabel mill-1 ta' Awwissu 2014, u għall-forniment ta' partijiet ta' rikambju u servizzi meħtieġa għall-manutenzjoni u s-sikurezza ta' kapaċitajiet eżistenti fl-Unjoni.
   Artikolu 3
   1.   Il-bejgħ, il-forniment, it-trasferiment jew l-esportazzjoni ta' prodotti u t-teknoloġija kollha b'użu doppju elenkati fl-Anness I għar-Regolament tal-Kunsill (KE) Nru 428/2009 tal-5 ta' Mejju 2009 li jistabbilixxi reġim Komunitarju għall-kontroll tal-esportazzjonijiet, it-trasferiment, is-senserija u t-transitu ta' prodotti b'użu doppju (2) għall-użu militari fir-Russja jew għal kwalunkwe utent finali militari fir-Russja minn ċittadini tal-Istati Membri jew li jużaw bastimenti jew ajruplani li jtajru l-bandiera tagħhom, għandu jkun projbit irrispettivament minn jekk joriġinawx fit-territorji tagħhom jew le.
   2.   Għandu jkun ipprojbit:

               (a)

               li jingħataw għajnuna teknika, servizzi ta' senserija jew servizzi oħrajn relatati mal-prodotti jew it-teknoloġija stabbiliti fil-paragrafu 1 u l-forniment, il-manifattura, il-manutenzjoni u l-użu ta' dawn il-prodotti u t-teknoloġija, b'mod dirett jew indirett lil kwalunkwe persuna, entità jew korp fi, jew għall-użu fir-Russja;

               (b)

               li jingħataw finanzjament jew għajnuna finanzjarja relatati mal-prodotti u t-teknoloġija msemmija fil-paragrafu 1, inklużi b'mod partikolari għotjiet, self u assigurazzjoni tal-kreditu fuq l-esportazzjoni, għal kwalunkwe bejgħ, forniment, trasferiment jew esportazzjoni ta' dawn il-prodotti jew it-teknoloġija, jew għall-għoti ta' għajnuna teknika relatata, servizzi ta' senserija jew servizzi oħra, b'mod dirett jew indirett lil kwalunkwe persuna, entità jew korp fi, jew għall-użu fir-Russja.

         3.   Il-projbizzjonijiet fil-paragrafi 1 u 2 għandhom ikunu mingħajr preġudizzju għall-eżekuzzjoni ta' kuntratti jew ftehimiet konklużi qabel mill-1 ta' Awwissu 2014.
   Artikolu 4
   1.   Il-bejgħ, il-forniment, it-trasferiment jew l-esportazzjoni diretti jew indiretti ta' ċerti teknoloġiji adatti għall-esplorazzjoni u l-produzzjoni taż-żejt fl-ilmijiet fondi, l-esplorazzjoni u l-produzzjoni taż-żejt fl-Artiku jew proġetti taż-żejt tax-shale fir-Russja, minn ċittadini tal-Istati Membri, jew mit-territorji tal-Istati Membri, jew li jużaw il-bastimenti jew l-ajruplani taħt il-ġurisdizzjoni tal-Istati Membri, għandhom ikunu soġġetti għall-awtorizzazzjoni minn qabel mill-awtorità kompetenti tal-Istat Membru li qed jesporta.
   L-Unjoni għandha tieħu l-miżuri meħtieġa sabiex tiddetermina l-prodotti rilevanti li għandhom ikunu koperti minn dan il-paragrafu.
   2.   L-għoti ta':

               (a)

               għajnuna teknika jew servizzi oħra relatati mat-teknoloġija msemmija fil-paragrafu 1;

               (b)

               finanzjament jew għajnuna finanzjarja għal kwalunkwe bejgħ, forniment, trasferiment jew esportazzjoni tat- teknoloġija msemmija fil-paragrafu 1 jew għall-għoti ta' assistenza teknika jew taħriġ tekniku relatati

         għandu wkoll ikun soġġett għall-awtorizzazzjoni minn qabel mill-awtorità kompetenti tal-Istat Membru li qed jesporta.
   3.   L-awtoritajiet kompetenti tal-Istati Membri ma għandhom jagħtu l-ebda awtorizzazzjoni għal kwalunkwe bejgħ, forniment, trasferiment jew esportazzjoni tat- teknoloġija jew il-provvista tas-servizzi msemmija fil-paragrafi 1 u 2 jekk huma jiddeterminaw li l-bejgħ, il-forniment, it-trasferiment jew l-esportazzjoni kkonċernata jew il-provvista tas-servizz ikkonċernat ikunu destinati għall-esplorazzjoni u l-produzzjoni taż-żejt fl-ilmijiet fondi, l-esplorazzjoni u l-produzzjoni taż-żejt fl-Artiku jew proġetti taż-żejt tax-shale fir-Russja.
   4.   Il-paragrafu 3 għandu jkun mingħajr preġudizzju għall-eżekuzzjoni ta' kuntratti konklużi qabel mill-1 ta' Awwissu 2014.
   Artikolu 5
   Sabiex jiġi massimizzat l-impatt tal-miżuri msemmija f'din id-Deċiżjoni, l-Unjoni għandha tħeġġeġ lil Stati terzi biex jadottaw miżuri restrittivi simili għal dawk previsti hawnhekk.
   Artikolu 6
   Azzjonijiet minn persuni fiżiċi jew ġuridiċi, entitajiet jew korpi ma għandhomx iwasslu għal responsabbiltà ta' ebda xorta min-naħa tagħhom, jekk huma ma kinux jafu, u ma kellhom ebda raġuni valida li jissuspettaw, li l-azzjonijiet tagħhom jiksru l-miżuri stabbiliti f'din id-Deċiżjoni.
   Artikolu 7
   1.   L-ebda pretensjoni b'konnessjoni ma' kwalunkwe kuntratt jew transazzjoni fejn il-prestazzjoni ta' dawn ġiet affettwata, direttament jew indirettament, b'mod sħiħ jew parzjalment, mill-miżuri imposti skont din id-Deċiżjoni, inklużi pretensjonijiet għal indennizz jew kwalunkwe pretensjoni oħra ta' dan it-tip, bħal pretensjoni għal kumpens jew pretensjoni taħt garanzija, b'mod partikolari pretensjoni għal estensjoni jew ħlas ta' bond, garanzija jew indennizz, b'mod partikolari garanzija finanzjarja jew indennizz finanzjarju, ta' kwalunkwe għamla, ma tiġi sodisfatta, jekk din issir minn:

               (a)

               entitajiet imsemmija fil-punti (b) jew (c) tal-Artikolu 1 jew elenkati fl-Anness;

               (b)

               kwalunkwe persuna, entità jew korp ieħor Russu; jew

               (c)

               kwalunkwe persuna, entità jew korp li jaġixxi permezz ta' jew f'isem waħda mill-persuni, l-entitajiet jew il-korpi msemmija fil-punti (a) jew (b) ta' dan il-paragrafu.

         2.   Fi kwalunkwe proċediment għall-infurzar ta' pretensjoni, l-obbligu biex ikun pruvat li mhux ipprojbit mill-paragrafu 1 li l-pretensjoni tintlaqa' għandu jkun fuq il-persuna li tkun qed tfittex l-infurzar ta' dik il-pretensjoni.
   3.   Dan l-Artikolu huwa mingħajr preġudizzju għad-dritt tal-persuni, l-entitajiet u l-korpi msemmija fil-paragrafu 1 għal reviżjoni ġudizzjarja tal-legalità tan-nuqqas ta' prestazzjoni ta' obbligi kuntrattwali skont din id-Deċiżjoni.
   Artikolu 8
   Għandha tkun ipprojbita l-parteċipazzjoni, konsapevoli jew intenzjonali, f'attivitajiet li l-għan jew l-effett tagħhom huwa li jevitaw il-projbizzjonijiet stabbiliti fl-Artikoli 1 sa 4, inkluż billi wieħed jaġixxi bħala sostitut għall-entitajiet imsemmijin fl-Artikolu 1.
   Artikolu 9
   1.   Din id-Deċiżjoni għandha tapplika sal-31 ta' Lulju 2015.
   2.   Din id-Deċiżjoni għandha tinżamm taħt reviżjoni kostanti. Hija għandha tiġi mġedda, jew emendata kif xieraq, jekk il-Kunsill iqis li l-objettivi tagħha ma ntlaħqux.
   3.   Il-miżuri restrittivi stabbiliti f'din id-Deċiżjoni għandhom jiġu riveduti sa mhux aktar tard mill-31 ta' Ottubru 2014, b'mod partikolari wara li jitqies l-effett tagħhom u l-miżuri adottati minn Stati terzi.
   Artikolu 10
   Din id-Deċiżjoni għandha tidħol fis-seħħ l-għada tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-31 ta' Lulju 2014.

            Għall-Kunsill

            Il-President

         S. GOZI

      (1)  ĠU L 78, 17.3.2014, p. 16.

      (2)  ĠU L 134, 29.5.2009, p. 1.

      ANNESS
      LISTA TAL-ISTITUZZJONIJIET IMSEMMIJA FL-ARTIKOLU 1(a)

                  1.

                  SBERBANK

                  2.

                  VTB BANK

                  3.

                  GAZPROMBANK

                  4.

                  VNESHECONOMBANK (VEB)

                  5.

                  ROSSELKHOZBANK


title: Deċiżjoni tal-Kunsill (UE) 2017/1591 tal-14 ta' Settembru 2017 li taħtar membru, propost mir-Repubblika tal-Awstrija, fil-Kumitat tar-Reġjuni

text:
               21.9.2017

               MT

               Il-Ġurnal Uffiċjali tal-Unjoni Ewropea

               L 243/4

         DEĊIŻJONI TAL-KUNSILL (UE) 2017/1591
   tal-14 ta' Settembru 2017
   li taħtar membru, propost mir-Repubblika tal-Awstrija, fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Filwaqt li kkunsidra l-proposta mill-Gvern Awstrijakk,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għal tmiem il-mandat tas-Sur Markus LINHART, sar vakanti s-siġġu ta' membru fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Is-Sur Hannes WENINGER, Gemeinderat (Gießhübl) und Abgeordneter zum Nationalrat.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-14 ta' Settembru 2017.

            Għall-Kunsill

            Il-President

         A. ANVELT

      (1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).


title: 2013/42/PESK: Deċiżjoni tal-Kumitat Politiku u ta’ Sigurtà EUCAP NESTOR/2/2013 tal- 11 ta’ Jannar 2013 dwar l-aċċettazzjoni ta’ kontribuzzjonijiet ta’ Stati terzi għall-Missjoni tal-Unjoni Ewropea dwar il-Bini ta’ Kapaċità Marittima Reġjonali fil-Qarn tal-Afrika (EUCAP NESTOR)

text:
               23.1.2013

               MT

               Il-Ġurnal Uffiċjali tal-Unjoni Ewropea

               L 20/52

         DEĊIŻJONI TAL-KUMITAT POLITIKU U TA’ SIGURTÀ EUCAP NESTOR/2/2013
   tal-11 ta’ Jannar 2013
   dwar l-aċċettazzjoni ta’ kontribuzzjonijiet ta’ Stati terzi għall-Missjoni tal-Unjoni Ewropea dwar il-Bini ta’ Kapaċità Marittima Reġjonali fil-Qarn tal-Afrika (EUCAP NESTOR)
   (2013/42/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2012/389/PESK tas-16 ta’ Lulju 2012 dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR) (1), u b’mod partikolari l-Artikolu 10(3) tagħha,
   Billi:

               (1)

               Skont l-Artikolu 10(3) tad-Deċiżjoni 2012/389/PESK, il-Kunsill awtorizza lill-Kumitat Politiku u ta’ Sigurtà (“KPS”) biex jieħu deċiżjonijiet rilevanti dwar l-aċċettazzjoni ta’ kontribuzzjonijiet għall-EUCAP NESTOR minn Stati terzi.

               (2)

               Il-Kmandant tal-Operazzjonijiet Ċivili rrakkomanda li l-KPS jaċċetta l-kontribuzzjoniproposta min-Norveġja għall-EUCAP NESTOR u jqisha bħala sinifikanti,

               (3)

               In-Norveġja għandha tkun eżenti minn kontribuzzjonijiet finanzjarji għall-baġit tal-EUCAP NESTOR.

         ADOTTA DIN ID-DEĊIŻJONI:
   Artikolu 1
   Kontribuzzjonijiet ta’ Stati Terzi
   1.   Il-kontribuzzjoni min-Norveġja lill-EUCAP NESTOR hija aċċettata u hija meqjusa bħala sinifikanti.
   2.   In-Norveġja hija eżenti minn kontribuzzjonijiet finanzjarji għall-baġit tal-EUCAP NESTOR.
   Artikolu 2
   Dħul fis-seħħ
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, il-11 ta’ Jannar 2013.

            Għall-Kumitat Politiku u ta’ Sigurtà

            Il-President

         O. SKOOG

      (1)  ĠU L 187, 17.7.2012, p. 40.


title: Deċiżjoni (UE) 2015/642 tal-Parlament Ewropew u tal-Kunsill tal-15 ta' April 2015 dwar il-mobilizzazzjoni tal-Fond Ewropew ta' Aġġustament għall-Globalizzazzjoni (applikazzjoni EGF/2014/015 GR/Attica publishing activities, ippreżentata mill-Ġreċja)

text:
               24.4.2015

               MT

               Il-Ġurnal Uffiċjali tal-Unjoni Ewropea

               L 106/25

         DEĊIŻJONI (UE) 2015/642 TAL-PARLAMENT EWROPEW U TAL-KUNSILL
   tal-15 ta' April 2015
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni (applikazzjoni EGF/2014/015 GR/Attica publishing activities, ippreżentata mill-Ġreċja)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006 (1), u b'mod partikolari l-Artikolu 15(4) tiegħu,
   Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (2), u b'mod partikolari Punt 13 tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta' Aġġustament għall-Globalizzazzjoni (FEG) ġie stabbilit biex isostni lill-ħaddiema li jkunu ngħataw is-sensja u lil persuni li jaħdmu għal rashom li jkunu temmew l-attività tagħhom b'riżultat ta' bidliet strutturali kbar fix-xejriet tal-kummerċ dinji minħabba l-globalizzazzjoni, b'riżultat ta' kontinwazzjoni tal-kriżi finanzjarja u ekonomika globali indirizzata fir-Regolament (KE) Nru 546/2009 tal-Parlament Ewropew u tal-Kunsill (3), jew b'riżultat ta' kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol.

               (2)

               L-Artikolu 12 tar-Regolament tal-Kunsill (UE, Euratom) Nru 1311/2013 (4) jippermetti l-mobilizzazzjoni tal-FEG fl-ammont massimu annwali ta' EUR 150 miljun (prezzijiet tal-2011).

               (3)

               Il-Greċja ressqet applikazzjoni biex timmobilizza l-FEG, fir-rigward ta' sensji f'46 intrapriża li joperaw fit-Taqsima 58 tan-NACE Rev. 2 (attivitajiet ta' pubblikazzjoni (5)) fir-reġjun tal-livell NUTS 2 tal-Attika (EL 30) fil-Greċja, fl-4 ta' Settembru 2014 u ssupplimentatha b'tagħrif addizzjonali kif stipulat mill-Artikolu 8(3) tar-Regolament (UE) Nru 1309/2013. Din l-applikazzjoni tikkonforma mar-rekwiżiti għad-determinazzjoni ta' kontribuzzjoni finanzjarja mill-FEG kif stipulat fl-Artikolu 13 tar-Regolament (UE) Nru 1309/2013.

               (4)

               Għalhekk, il-FEG għandu jiġi mmobilizzat sabiex tiġi pprovduta kontribuzzjoni finanzjarja li tammonta għal EUR 3 746 700 għall-applikazzjoni li għamlet il-Greċja,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2015, il-Fond Ewropew ta' Aġġustament għall-Globalizzazzjoni għandu jiġi mmobilizzat biex jipprovdi s-somma ta' EUR 3 746 700 f'approprjazzjonijiet ta' impenn u ta' ħlas.
   Artikolu 2
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Brussel, il-15 ta' April 2015.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         Z. KALNIŅA-LUKAŠEVICA

      (1)  ĠU L 347, 20.12.2013, p. 855.

      (2)  ĠU C 373, 20.12.2013, p. 1.

      (3)  Regolament (KE) Nru 546/2009 tal-Parlament Ewropew u tal-Kunsill tat-18 ta' Ġunju 2009 li jemenda r-Regolament (KE) Nru 1927/2006 dwar l-istabbiliment tal-Fond Ewropew ta' Aġġustament għall-Globalizzazzjoni (ĠU L 167, 29.6.2009, p. 26).

      (4)  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

      (5)  Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta' attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1).